Diari Oficial de la Generalitat Valenciana


Sumari del DOGV 9157, del 23-08-2021 (2021/8752)

RESOLUCIÓ de 30 de juliol de 2021, del director de l'Agència Valenciana de Foment i Garantia Agrària, per la qual s'acorda l'ampliació de crèdit de la mesura 3 del capítol IV del Programa de desenvolupament rural de la Comunitat Valenciana, corresponent a les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris i les ajudes a les activitats d'informació i promoció portades a terme per grups de persones productores en el mercat interior, inclosos en el Programa de desenvolupament rural de la Comunitat Valenciana 2014-2020 i convocades per a l'exercici 2021 mitjançant la Resolució de 14 d'abril de 2021, del director de l'Agència Valenciana de Foment i Garantia Agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8752


Data del document
:   30-07-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 30 de juliol de 2021, del director de l'Agència Valenciana de Foment i Garantia Agrària, per la qual s'acorda l'ampliació de crèdit de la mesura 3 del capítol IV del Programa de desenvolupament rural de la Comunitat Valenciana, corresponent a les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris i les ajudes a les activitats d'informació i promoció portades a terme per grups de persones productores en el mercat interior, inclosos en el Programa de desenvolupament rural de la Comunitat Valenciana 2014-2020 i convocades per a l'exercici 2021 mitjançant la Resolució de 14 d'abril de 2021, del director de l'Agència Valenciana de Foment i Garantia Agrària. [2021/8752]  
  
Amb data 20.04.2021 va ser publicada en el DOGV número 9065 la Resolució de 14 d'abril de 2021, del director de l'Agència Valenciana de Foment i Garantia Agrària per la qual es convocaven per a l'exercici 2021 les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris i les ajudes a les activitats d'informació i promoció portades a terme per grups de persones productores en el mercat interior, inclosos en el Programa de desenvolupament rural de la Comunitat Valenciana 2014-2020.  
Vist que en el punt 4 de l'apartat segon de la resolució s'estableix que «aquests imports podran incrementar-se a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, i en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019)».  
  
Vist que en el capítol IV del PDR-CV de la mateixa direcció general existeix crèdit disponible, que no estarà subjecte a obligació de pagament en el que resta d'exercici.  
Vista la proposta del director general de Desenvolupament Rural, resolc:  
  
Primer  
Acordar l'ampliació de crèdit de la mesura 3 del capítol IV del PDR-CV en 150.000 ?, i passarà a ser la dotació pressupostària per a l'exercici 2021 de 707.558,50 euros amb càrrec al capítol IV de la secció 12, entitat 91, del pressupost de despeses de l'Agència Valenciana de Foment i Garantia Agrària, línia SO832000.  
  
Segon  
De l'import esmentat en el paràgraf anterior, corresponen 35.000 euros a les ajudes regulades en el punt 1 de la base primera de la Resolució de 14 d'abril de 2021, del director de l'Agència Valenciana de Foment i Garantia Agrària, enquadrades en l'operació 3.1.1, «Ajuda a la participació per primera vegada d'agricultors i agrupacions en règims de qualitat», submesura 3.1, «Suport a la nova participació en règims de qualitat», de la mesura 3, «Règims de qualitat dels productes agrícoles i alimentosos» per a l'exercici 2021.  
  
Tercer  
De l'import indicat en el paràgraf primer, corresponen 672.558,50 euros a les ajudes regulades en el punt 2 de la base primera de la Resolució de 14 d'abril de 2021, del director de l'Agència Valenciana de Foment i Garantia Agrària, enquadrades en l'operació 3.2.1, «Promoció i informació sobre règims de qualitat», submesura 3.2, «Suport a les activitats d'informació i promoció realitzades per grups de productors en el mercat interior» de la mesura 3, «Règims de qualitat dels productes agrícoles i alimentosos» per a l'exercici 2021.  
  
València, 30 de juliol de 2021.- El director de l'Agència Valenciana de Foment i Garantia Agrària: Rogelio Llanes Ribas.